Regeringen indgik sine tre finanslove med sit parlamentariske grundlag Dansk Folkeparti. Finansloven for 2018 kom til efter langstrakte forhandlinger, der blev afsluttet i december 2017.<ref name=dst2017/> Indtil få dage før tredjebehandlingen truede regeringspartiet Liberal Alliance således med at stemme imod sit eget finanslovsforslag.<ref name=100vigtigstekap3>[https://www.altinget.dk/artikel/181773-husker-du-her-er-de-100-vigtigste-begivenheder-fra-valgperioden Husker du? Her er de 100 vigtigste begivenheder fra valgperioden. Kapitel 3. Altinget.dk 24. april 2019.]</ref> Finansloven indebar blandt andet afsættelsen af 5½ mia. kr. til at genopbygge skattevæsenet, hovedsagelig ved at forbedre kontrolindsatsen, og 1,3 mia. kr. mere til [[politiet]] over de næste år. Herunder blev politiets rytteri genoprettet.<ref name=dst2017/> Finanslovsaftalen for 2019 blev indgået den 30. november 2018, ligeledes med Dansk Folkeparti. Den indebar, at den hidtidige finansiering af satspuljemidlerne ved en mindreregulering af [[overførselsindkomst]]erne blev ændret. Fremover skulle pensionsoverførsler følge lønudviklingen, mens andre indkomstoverførsler som hidtil stiger med 0,3 pct.point mindre end lønudviklingen. De 0,3 procentpoint indsættes fremover i stedet på en obligatorisk pensionsopsparing. Derudover blev aftrapningen af folkepension for beskæftigede reduceret. Finansloven indebar også en beslutning om at etablere [[Lindholm (Stege Bugt)|Udrejsecenter Lindholm]].<ref name=dst2018>[https://www.dst.dk/Site/Dst/SingleFiles/GetArchiveFile.aspx?fi=2421464880&fo=0&ext=formid Danmarks Statistik: Økonomisk-politisk kalender 2018. Besøgt 12. november 2022.]</ref>
Historie Foreninger Organisationer